শান্তি নিকেতনে আমাদের প্রধানমন্ত্রীর `বাংলাদেশ ভবন` উদ্বোধনে এটি আবারো প্রমাণিত হলো। বাংলাদেশে ভারত বিরোধিতার পালে প্রচুর হাওয়া। এই কাজে এখানে উইন্ডমিলেরও দরকার হয়না। কিন্তু সত্য হলো, জন্মের পর থেকে ভারত তার স্থল ও জল সীমান্ত মিলে যে ১০টি দেশের সাথে সীমান্তিক মনস্তত্ত্বে লড়ে যাচ্ছেন তার ভিতরে একমাত্র বাংলাদেশের জন্যেই তারা এ যাবত সবচেয়ে বেশি উৎসর্গ করে গেছেন। এই সত্য আমরা আজো বুঝতে পারিনি। গত সাতচল্লিশ বছরে আমরা জাতিকে বহু ভয় দেখিয়েছি ভারত বাংলাদেশ দখল করতে চায় বলে। কিন্তু সত্য হলো আমরা সাতচল্লিশ বছরে বহু দুর্বল সময় অতিক্রম করে এসেছি। কিন্তু ভারত আমাদের সীমান্তের এক বর্গইঞ্চি জায়গাও আজো দখলে নেয়নি।